Bu adın digər istifadə formaları üçün bax: Cəbhədən cəbhəyə.

**Cəbhədən cəbhəyə** — Azərbaycanlı məşhur kinorejissor və ssenari müəllifi kimi də tanınmış görkəmli yazıçı Həsən Seyidbəylinin romanı. Əsər Azərbaycan Sovet Ədəbiyyatının incilərindən sayılır. 1961-ci ildə çap olunan kitab Azərbaycan detektivinin şah əsəri də hesab edilir.

Roman milis işçilərinin çətin, məsuliyyətli işinə həsr olunmuşdur. Əsərdəki hadisələr Böyük Vətən müharibəsi illərində Bakı şəhərində cərəyan edir.

Məzmun
------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***

Bu detektiv romanda faşizmə qarşı müharibə illərindən bəhs edilir. Cəbhədən yaralanaraq yarımçıq qayıdan Teymurun Bakıdakı sonrakı həyatı oxucunun gözləri qarşısında canlanır. Dövlət təhlükəsizlik orqanlarında işə girən Teymur dəfələrlə cinayətkarlarla üz-üzə dayanır və qalib gəlir. Əsərin fonunda Teymurun Ləman ilə məhəbbəti əsas planda verilib.

Xəbərdarlıq **Xəbərdarlığın sonu.**

Nəşr
----

Roman ilk dəfə Bakıda kiril qrafikalı Azərbaycan əlifbası ilə 1961-ci ildə Uşaqgəncnəşrdə, 1979-cu ildə 555 səhifədə, 1988-ci ildə isə 272 səhifədə təkrar nəşr edilib.

Hədəf Nəşrləri tərəfindən "XAN Milli Ədəbiyyat" layihəsi çərçivəsində latın qrafikalı Azərbaycan əlifbası ilə 372 səhifədə 2013, 2017 və 2020-ci illərdə təkrar nəşr edilib.

Qəbul
-----

2010-cu ildə filologiya üzrə fəlsəfə doktoru Baba Babayevin həm də "Cəbhədən-cəbhəyə" əsəri barədə olan Həsən Seyidbəylinin nəsri haqqında ilk tədqiqat əsəri "Həsən Seyidbəylinin bədii nəsri" monoqrafiyası yazıçının 90 illik yubiley tədbirləri ərəfəsində nəşr edilib.

Məhərrəm Zeynal Həsən Seyidbəylidən bəhs edən "O ədəbiyyat üçün çalışırdı" başlıqlı məqaləsində "Cəbhədən cəbhəyə" romanını "kəskinsüjetli nəsr" adlandırır.

Satış
-----

"Hədəf" Nəşrləri və "XAN" nəşriyyatının 2015-ci ilin aprel ayı üçün ən çox satılan 30 bədii və tərcümə kitabları arasında 12-ci olub.

2015-ci ilin mayında da Azərbaycanda ən çox satılan kitablardan biri olub.

Hədəf Nəşrləri və "XAN" nəşriyyatının 2015-ci ilin noyabr ayı üçün ən çox satılan 30 bədii və tərcümə kitablarının siyahısında 10-cu olub.

Adaptasiya
----------

1970-ci ildə ekranlara çıxmış "O, qızı tapın" filminin ssenarisində qismən bu romandan da istifadə olunub.

2012-ci ildə azərbaycanlı rejissor Kənan MM Həsən Seyidbəylinin "Cəbhədən cəbhəyə" əsərinə film çəkmək istədiyini deyib.

İstinadlar
----------

1. ↑  "Cəbhədən cəbhəyə". 2023-07-05 tarixində arxivləşdirilib. İstifadə tarixi: 2020-05-26.
2. ↑  "Ata-anamız bu kitablarla böyüdü - SİYAHI". 2020-10-30 tarixində arxivləşdirilib. İstifadə tarixi: 2020-05-12.
3. ↑  ""Cəbhədən cəbhəyə" kitabı". 2023-07-05 tarixində arxivləşdirilib. İstifadə tarixi: 2020-05-12.
4. ↑  Kitabın Adı: Cəbhədən cəbhəyə[*ölü keçid*]
5. ↑  ""Cəbhədən cəbhəyə" – Həsən Seyidbəyli" ( (az.)). hedefnesrleri.az. 2019-10-24 tarixində arxivləşdirilib. İstifadə tarixi: 2020-05-10.
6. ↑  "Həsən Seyidbəylinin nəsri haqqında ilk tədqiqat əsəri". 2023-07-05 tarixində arxivləşdirilib. İstifadə tarixi: 2020-05-12.
7. ↑  "O ədəbiyyat üçün çalışırdı". 2023-07-05 tarixində arxivləşdirilib. İstifadə tarixi: 2020-05-12.
8. ↑  "Apreldə ən çox satılan kitablar". 2023-07-05 tarixində arxivləşdirilib. İstifadə tarixi: 2020-05-12.
9. ↑  "Bakıda ən çox satılmış 30 kitabın adı açıqlanıb". 2015-05-10 tarixində arxivləşdirilib. İstifadə tarixi: 2020-05-12.
10. ↑  "Noyabr ayında ən çox satılan kitabların siyahısı açıqlandı". 2019-04-30 tarixində arxivləşdirilib. İstifadə tarixi: 2020-05-12.
11. ↑  "Həsən Seyidbəylinin oğlu: "Atamın Amaliya Pənahovadan xoşu gəlmirdi" - Müsahibə". 2021-05-13 tarixində arxivləşdirilib. İstifadə tarixi: 2020-05-12.
12. ↑  "Azərbaycanlı yazıçılardan kimlərin əsərinə serial çəkmək olar? - SORĞU". 2023-07-05 tarixində arxivləşdirilib. İstifadə tarixi: 2020-05-12.

Xarici keçidlər
---------------

* Goodreads–də Cəbhədən cəbhəyə
* ""Cəbhədən cəbhəyə" – Həsən Seyidbəyli" ( (az.)). hedefnesrleri.az. 2019-10-24 tarixində arxivləşdirilib. İstifadə tarixi: 2020-05-10.
* Həsən Seyidbəyli yaradıcılığının nəsr təkamülü:"Cəbhədən-cəbhəyə" - Baba Babayev yazır